HANA บวก 3% ดีมานด์ “อิเล็กทรอนิกส์” ฟื้น ลุ้นกำไร Q1 แตะ 430 ลบ. โบรกเคาะเป้า 70 บ.
HANA บวก 3% โบรกแนะ “ซื้อ” เป้า 70 บ. ชี้ความต้องการชิ้นส่วนอิเล็กทรอนิกส์เริ่มฟื้น คาดหนุนกำไรไตรมาส 1/65 อยู่ที่ 430 ลบ. และคาดกำไรปีนี้ แตะ 2.28 พันลบ.
HANA บวก 3% โบรกแนะ “ซื้อ” เป้า 70 บ. ชี้ความต้องการชิ้นส่วนอิเล็กทรอนิกส์เริ่มฟื้น คาดหนุนกำไรไตรมาส 1/65 อยู่ที่ 430 ลบ. และคาดกำไรปีนี้ แตะ 2.28 พันลบ.
19 เม.ย. 2565

ผู้สื่อข่าวรายงานว่าวันนี้ (19 เม.ย. 2565) ราคาหุ้นบริษัท ฮานา ไมโครอิเล็คโทรนิคส จำกัด (มหาชน) หรือ HANA ณ เวลา 12:21 น. อยู่ที่ระดับ 46.50 บาท เพิ่มขึ้น 1.50 บาท หรือ 3.33% โดยทำจุดสูงสุดที่ 47.25 บาท และทำจุดต่ำสุดที่ 45.25 บาท ด้วยมูลค่าการซื้อขาย 265.83 ล้านบาท
 
บล.เคทีบีเอสที ระบุในบทวิเคราะห์ว่า HANA เริ่มฟื้นตัวจากความต้องการชิ้นส่วน Electronics ที่ยังแข็งแกร่งโดยประมาณการ Core profit ไตรมาส 1/2565 อยู่ที่ 430 ล้านบาท เพิ่มขึ้น 4% เมื่อเทียบช่วงเดียวกันของปีก่อน และเพิ่มขึ้น 16% เมื่อเทียบไตรมาสก่อนหน้า เติบโตเล็กน้อยเทียบช่วงเดียวกันของปีก่อน จากรายได้ที่เติบโตได้ดี และค่าเงินบาทอ่อนค่า ขณะที่เติบโตดีเทียบไตรมาสก่อนหน้า จากฐานต่ำในไตรมาส 4/2564 จากผลกระทบของการบันทึกขาดทุนธุรกิจ SiC ก้อนใหญ่เข้ามาครั้งเดียว ส่งผลให้มองว่า Gross margin ในไตรมาส 1/2565 จะดีกว่าไตรมาส 4/2564
โดยฝ่ายวิจัยมองว่ารายได้สกุล USD จะลดลงเล็กน้อย เทียบไตรมาสก่อนหน้า จาก Supply chain disruption จากผลกระทบของสงครามและ Lockdown ในประเทศจีน คงประมาณการกำไรสุทธิปี 2565 อยู่ที่ 2,287 ล้านบาท เพิ่มขึ้น 48% เมื่อเทียบกับงวดเดียวกันของปีก่อน และกำไรสุทธิในปี 2566 อยู่ที่ 2,517 ล้านบาท เพิ่มขึ้น 10% เมื่อเทียบช่วงเดียวกันของปีก่อน จากสมมติฐาน
1) ประมาณการ Gross margin ที่ 13.1% ลดลงจากปี 2564 จาก ผลกระทบของธุรกิจ SiC ที่จะมีผลขาดทุนมากในช่วงแรกโดยเฉพาะจากค่าเสื่อม
2) ประมาณการรายได้ปี 2565 อยู่ที่ 27,019 ล้านบาท เพิ่มขึ้น14% เมื่อเทียบกับงวดเดียวกันของปีก่อน และรายได้ปี 2566 อยู่ที่ 30,246 ล้านบาท เพิ่มขึ้น 12% เมื่อเทียบกับงวดเดียวกันของปีก่อน โดยฝ่ายวิจัยมองว่าความต้องการชิ้นส่วน Electronic ยังแข็งแกร่ง ราคาหุ้น Underperform SET ลดลง 47% ในช่วง 3 เดือนที่ผ่านมาจากผลการดำเนินงานในไตรมาสที่ 4/2564 ที่ออกมาต่ำกว่าคาด
นอกจากนี้มองว่าความต้องการชิ้นส่วน Electronic ยังแข็งแกร่ง ราคาหุ้น Underperform SET ลดลง 47% ในช่วง 3 เดือนที่ผ่านมาจากผลการดำเนินงานในไตรมาส 4/2564 ที่ออกมาต่ำกว่าคาด ยังคงแนะนำ “ซื้อ” ราคาเป้าหมาย 70 บาท โดยมองว่าราคาหุ้นสะท้อนปัจจัยลบเรื่อง SiC ไปมากพอแล้วในขณะที่กำไรจะค่อยฟื้นตัว และแนวโน้มระยะยาวที่ยังเติบโตต่อได้จากการ Transform ธุรกิจจาก EMS สู่ ODM และปัจจุบันราคาหุ้นเทรดอยู่ที่ในปี 2565 PER ที่ 15.8 เท่า ต่ำกว่าค่าเฉลี่ย 5 ปีย้อนหลังที่ 17 เท่า